procesaur/Wiki.mk huggingface dataset:
Извор (ТВ серија)

Серијата Извор (шпански: ''El Manantial'') е романтична мексиканска теленовела. Серијата е снимена во Мексико, во 2001 година, со 95 едночасовни епизоди. Серијата стекна голем успех во целиот свет, а поради тоа и на мексиканските ТВ и Новеле Награди, ја освои наградата за најдобра теленовела во 2002 година. Кај нас оваа теленовела се емитуваше на А1 телевизија, во утринскиот термин во 09 часот.
1 Синопсис
Приказна за страста и одмаздата помеѓу две сопернички фамилии, Валдез и Рамирес од гратчето Сан Андреaс. Предмет на расправијата е сопственоста на изворот со вода кој лежи меѓу нивните имоти и припаѓа на посиромашната фамилија Валдез, а Хусто Рамирес се труди на секој начин да го добие. Меѓутоа, главната причина за нивната омраза е шокантната тајна која се чува зад затворени врати. Хусто Рамирес е оженет со Маргарита, меѓутоа има тајна врска со Франциска, жената на Ригоберто Валдез. Ригоберто и Франциска ја имаат убават ќерка Алфонсина, родена отприлика во исто време со Александро, единствениот наследник на богатството на семејството Рамирес. Иако детството го поминале раздвоени и во атмосфера на предрасуди и омраза, кога конечно ќе се сретнат, меѓу нив се раѓа привлечност, која не се осмелуваат да ја признаат.
2 Улоги
Глумци Ликови
Адела Нориега, Алфонсина Валдез
Маурицио Ислас, Алехандро Рамирес
Алехандро Томаси, Хусто Рамирес
Даниела Ромо, Маргарита Рамирес
Мануел Охеда, Отец Салвадор
Кариме Лозано, Барбара
3 Награди
*''Најдобра Теленовела на годината''*''Најдобра главна глумица на годината'' - Адела Нориега
*''Најдобра негативка на годината'' - Даниела Ромо
4 ДВД Издание
Мексиканската продукција Телевиса издаде и оригинален ДВД пакет од серијата Извор. Во пакетот се состоат двд цедеа, со сите 95 епизоди.
17 јули (главна страница 2007)

1762, Катерина Велика станува царица на Русија.
1821, Шпанија ја отстапува Флорида на САД.
1862, Во САД стапи во сила ''Законот за ослободување на црнците-робови''. Тогаш околу 190.000 поранешни робови од територијата на југот на САД стапија во редовите на федералната армија.
1936, Почнува Шпанската граѓанска војна.
1965, Американските бомбардери од типот ''Б-52'' од базата Гуам за првпат ги бомбардираа целите на територијата на Виетнам.
1976, Индонезија го анектира Источен Тимор.
1984, Лансиран е советскиот вселенски брод „''Сојуз 12''“. Членот на екипажот Светлана Савицка стана првата жена која ''се прошета'' во вселенскиот простор надвор од леталото.
1 септември (настани)

1752, Ѕвоното на слободата пристигнува во Филаделфија.
1804, Јунона, еден од најголемите астероиди во главниот појас, била откриена од германскиот астроном Карл Лудвиг Хардинг.
1897, Се отвора подземното метро во Бостон, станувајќи првото од тој вид во Северна Америка.
1905, Алберта и Саскачеван се придружуваат во Канадската конфедерација.
1939, Со инвазијата на нацистичка Германија врз Полска започна Втората светска војна.
1985, Заедничка американско-француска експедиција ги открива остатоците на Титаник.
1992, Министерството за надворешни работи на Русија официјално предложи Република Македонија да назначи свој официјален претставник во Москва.
2004, Во рускиот град Беслан започна заложничката драма, кога група вооружени чеченски терористи го нападнаа основното училиште во овој град во Јужна Осетија.
Химна на Унгарија

Химна — песната која започнува со ''Isten, áldd meg a magyart'' (''Боже, благослови го Унгарецот'') —официјалната државна химна на Унгарија. За таква е прифатена во 1844 година, по што традиционално, првата строфа се пее на официјалните церемонии. Текстот е напишан од Ференц Келчеи, еден од најпознатите унгарски поети, во 1823, а музиката која денес се смета за официјална е додадена од романтичарскиот композитор Ференц Еркел. Исто така, постојат и низа други помалку познати верзии на мелодијата. Првобитното нејзино име е „''Hymnus, a magyar nép zivataros századaiból''" (''Химна, од бурните векови на унгарската нација''). Иако може да се сретне и ова име, денес, тоа ретко се користи. Често се вели дека поднасловот бил своевремено додаден со цел да се избрише јасната поврзаност на песната со сегашност за да може да се избегне австриската цензура.
Песната со име „''Szózat''" (Проглас), која е напишана од Михај Верешмарти и која започнува со зборовите ''Hazádnak rendületlenül légy híve, óh magyar'' (''На родината непоколебливо / биди ѝ предан, о Унгарецу'') ужива речиси еднаква социјална популарност и прифатеност како и „''Himnusz''", без разлика на тоа што само "Himnusz" е спомната во унгарскиот устав. Всушност, традиционално, „''Himnusz''“ се пее на почетокот на церемониите, а „''Szózat''“ на крајот.
Признание му е оддадено и на ''Rákóczi March'', кратко инструментално дело од непознат композитор, кое се свири во воени погоди, како и на песната ''Nemzeti dal'' напишана од Шандор Петефи.
Официјалната радио станица ''Радио Кошут'' ја свири ''Himnusz'' секој ден десет минути по полноќ, а истото го прават и телевизиските канали по завршувањето на нивната дневна програма.
1 Текст
Текстот на унгарската химна е чуден, гледан од аспект на останатите песни од овој карактер, бидејќи таа е претставена како молба кон Бога, а не како поема што ќе ја велича националната гордост. Токму поради спомнувањето на Бог во песната, таа само се свири, но е забрането да се пее за време на најстрогата комунистичка власт во Унгарија (1949–1956) (дури и секретарот на партијата Матијас Ракоши ќе му рече на композиторот Золтан Кодали да напише нова државна химна, но Кодали одбива, по што Ракоши се откажува од својата замисла.) По неуспехот на унгарската револуција, Јанош Кадар ќе се обиде да издејствува промена на химната - од ''Himnusz'' во ''Szózat'', но нема да успее докрај да ја истурка својата идеја.
HIMNUSZ, ХИМНА
2 Скулптурата Himnusz
На 7 мај 2006, поставена е скулптурата ''Himnusz'' на плоштадот во Будакежи, селото каде што е роден Ференц Еркел, композиторот на музиката на унгарската химна. Таа го прикажува целокупниот текст на поемата во кружна форма, центриран околу две метри високата фигура на Бог, со 21 бронзено ѕвоно распределено на седум арки, направени од осум камени столбови, секој од нив со висина од четири и пол метри. Музичката содржина на делото може да се исвири на ѕвоната. Парите - 40 милиони форинти (грубо 200,000 долари ), биле собрани од јавната претплата.
3 Поврзано
*Унгарија
*Грб на Унгарија
*Знаме на Унгарија
4 Наводи
Тицијан

Тицијан или Тицијано Вечели ( 1487/1490 - ), прочуен италијански сликар, основач на Венецијанската сликарска школа, автор на голем број слики кои претежно ги прикажуваат животот и обичаите на Венецијанската Република. Роден е во Пјеве ди Кадоре (Венето).
Починал од епидемијата на чума што ја зафатило Венеција 1576 година.
1 Животопис
Тицијан бил најважната и највлијателна фигура во областа на ликовната уметност на преминот од ренесансата во барокот. Кога имал десет години неговите родители го испратиле во Венеција, каде се школувал во работилницата на Себастиан Цукато и Џовани Белини.
Во 1532 година во Болоња го насликал Карло V, по кое бил прогласен за гроф и витез на златните мамузи. Исто така работел и во дворот на Филип II. Својот прв голем успех го оствариl со делото Успение на Богородица насликана во црквата Фари во Венеција. Од најзначајните дела се издвојуваат и ''Небесна и земна љубов'', ''Портрет на папата Павле III'', ''Портрет на Карло V'', ''Венера Урбино'', ''Мадона Песаро''.
Карл Линеј

Карл Линеј (|Carl Linnaeus), облагородено име: Карл фон Лине (|Carl von Linné); – ) — шведски природонаучник, ботаничар, зоолог и лекар. Основач е на систематиката, биолошка дисциплина. Сите растенија и животни ги сместил во категории по сличности, и тоа:
:Тип (за растенијата, некогаш се користи и оддел)
::Класа
:::Ред
::::Семејство
:::::Род
::::::Вид
Ја вовел биномната номенклатура по која секое растение и животно има име на родот и видот. Го основал природонаучниот музеј во Упсала и бил прв претседател на Шведската академија на науките.
Линеј, покрај тоа што бил систематичар, бил и прв претседател на Шведската академија на науките, бил и еден од најголемите описни ботаничари на сите времиња. Негово најважно дело е „Систем на природата“ (''Systema Naturae''), објавено во 1735.
1 Галерија
Вилем Класон Хеда

Вилем Класон Хеда (|Willem Claeszoon Heda; , Харлем - ~ 1680, Харлем) — еден од првите холандски уметници исклучиво посветени на мртва природа.
Бил современик и пријател на Дирк Халс, сличен на него по сликовниот детаљ и техничката изведба. Но Хеда бил повнимателен и потемелен од Хеда, покажувајќи особена вештина и вкус во аранжманот и боењето на чашките, пехарите и бардаците од скапоцен или обичен метал. Се чини тој наредил извонредно вкусни нешта: деликатеси како остриги на богата чинија, и често со пресечен лимон, леб, шампањско, маслинки и печива. Дури и пообичните јадења имаат шарм, како да речеме оние со насечена шунка, леб, ореви и пиво.
Едно од најраните ремек-дела на овој сликар, кое датира од 1623 и се чува во Стара пинакотека во Минхен е домашно и домаќинско како и подоцнежните во 1651 во Лихтенштајнската галерија, Виена. Полуксузен оброк е прикажан на сликата „Ручек“ (1644) во Аугсбуршката галерија.
Највеќето слики на Хеда се наоѓаат во континентална Европа, особено во галериите во Париз, Парма, Гент, Дармштат, Гота, Минхен и Виена. Хеда бил славен во својот роден град, вршејќи разни важни функции во еснафите во Харлем. Извршил значително влијание врз младиот Франс Халс.
1 Наводи
*
2 Галерија
1 септември (починале)

1159, Адријан IV — римски папа.
1557, Жак Картие — француски морепловец.
1648, Марин Мерсене — француски математичар.
1687, Хенри Мор — англиски филозоф.
1715, Луј XIV — француски крал.
1957, Денис Брајан — англиски музичар.
1970, Франсоа Шарл Моријак — француски писател.
1985, Стефан Белоф — германски тркач со коли.
1988, Луис Алварес — американски физичар и нобеловец.
1994, Борис Маленко — професионален американски борач.
1997, Золтан Цибор — унгарски фудбалер.
1998, Петар Шегедин — хрватски писател.
2003, Тери Фрост — британски глумец.
2006, Нели Конали — жена на тексашкиот гувернер Џон Конали.
2025, Греам Грин — канадски глумец.
2025, Џо Багнер — британски боксер.
Драгутин Аврамовски

Драгутин Аврамовски-Гуте ( во — во ) — македонски академски сликар и графичар.
Тој бил еден од првите македонски апстрактни сликари и има посебен придонес за развитокот на современиот графички израз во Македонија. Се занимавал и со сценографија и со илустрација.
1 Животопис
Дипломирал на Академијата за применета уметност во Загреб во 1955 година. Имал ретроспективна изложба во Музејот на современата уметност во Скопје, во 2002 година.
2 септември (настани)

nowrap 31 п.н.е., Последната граѓанска војна во Рим: во Битката кај Акциум силите на Октавијан ги победуваат војските на Марко Антониј и Клеопатра.
1666, Избувнал Големиот пожар во Лондон, кој горел три дена, уништувајќи 10.000 градби вклучувајќи ја и катедралата Свети Павле.
1752, Обединетото Кралство го вовело грегоријанскиот календар, речиси два века подоцна од Западна Европа.
1807, Британската морнарица го бомбардирала Копенхаген со огнени бомби и фосфорни ракети за да го спречи предавањето на Данска на флотата на Наполеон Бонапарт.
1922, Во Скопје бил формиран спортскиот клуб „Македонија“.
1930, Со авионот „Знак прашање“, француските пилоти Диеодн Кост и Морис Белонт го извршиле првиот непрекинат лет меѓу Европа и САД.
1944, Ослободен е Демир Хисар.
1944, Президиумот на АСНОМ на својата трета седница, одржана во манастирот Свети Прохор Пчински, еден месец по историското Прво заседание на АСНОМ, донел одлука за основање на телеграфска агенција на Македонија - ТАМ. Оваа агенција одиграла мошне важна улога во ширењето на вистината за праведната борба на македонскиот народ за национално и социјално ослободување.
1945, Завршила Втората светска војна: Конечното предавање на Јапонија било прифатено на борбениот брод „Мисури“, во пристаништето на Токио.
1991, Во Скопје е формирано Геронтолошкото друштво на Македонија.
2011, Јошихико Нода бил назначен за Премиер на Јапонија.
Никита Хрушчов

Никита Сергеевич Хрушчов (на руски: Ники́та Серге́евич Хрущё́в) бил советски политичар и државник. На Дванаесеттиот конгрес на КПСС Хрушчов ги подложил на радикална критика методите и системот на власта на Јосиф Висарионович Сталин и со тоа отворил нов период во советската внатрешна и надоврешна политика.
Во 1964 година бил сменет од сите функции.
1 Поврзано
* Историја на Советскиот Сојуз (1953–1964)
Urbi et orbi

Urbi et orbi, буквално преведено "до Градот (Рим) и до светот." била стандарден вовед на соопштенијата во Стариот Рим. Во денешно време овој термин се користи за да се нагласи некој документ издаден од страна на Ватикан кој е адресиран кон градот Рим и кон целиот свет.
Благословите за време на Велигден и Божиќ се одржуваат на Свети Петровиот плоштад во Рим. Дел од ритуалот на urbi et orbi е и проштевањето на гревовите.
Овие благослови кои се одвиваат за време на Велигден и Божиќ се пренесуваат низ целиот свет по пат на телевизија и радио. Проштевањето не се однесува само на луѓето кои се присутни на плоштадот Свети Петар туку и на сите луѓе кои ги следат молитвите преку радио или телевизија. Пред благословувањето Папата ги поздравува верниците низ целиот свет на сите јазици.
Urbi et orbi исто така се користи и за време на прогласувањето на нов папа на плоштадот Свети Петар.
Главниот дел од благословот завршува со зборовите Et benedictio Dei omnipotentis, Patris et Filii et Spiritus Sancti descendat super vos et maneat semper (Нека благословот на Семоќниот Господ, Отецот, Синот и Светиот Дух, биде со вас сега и засекогаш).
1 Латинска верзија на благословот
Текстот на благословот на Латински гласи:
Sancti Apostoli Petrus et Paulus, de quorum potestate et auctoritate confidimus, ipsi intercedant pro nobis ad Dominum.
Amen.
Precibus et meritis beatæ Mariae semper Virginis, beati Michaelis Archangeli, beati Ioannis Baptistæ et sanctorum Apostolorum Petri et Pauli et omnium Sanctorum misereatur vestri omnipotens Deus et dimissis peccatis vestris omnibus, perducat vos Iesus Christus ad vitam æternam.
Amen.
Indulgentiam, absolutionem et remissionem omnium peccatorum vestrorum, spatium verae et fructuosae penitentiæ, cor semper penitens et emendationem vitae, gratiam et consolationem sancti Spiritus et finalem perseverantiam in bonis operibus, tribuat vobis omnipotens et misericors Dominus.
Amen.
Et benedictio Dei omnipotentis: Patris et Filii et Spiritus sancti descendat super vos et maneat semper.
Amen.
2 Македонски превод
Приближната верзија на благословот на македонски гласи:
Нека Светите Апостоли Петар и Павле, во чии моќи сме уверени, се заложат за нас пред Господ.
Амин.
Нека молитвите упатени од нас кон благословена Дева Марија, благословен Архангел Михаил, благословен Јован Крстител, и кон Светите Апостоли Петар и Павле, и кон другите светци, ги пренесат на Господ:
Господи имај милост, Господи прости ги гревовите, Господи Исус Христос дај и вечен живот на мојата душа.
Амин.
Нека Семоќниот и милослив Господ ни даде проштевање на сите наши гревови,нека ни остави простор за целосно наше покајание, сила да го подобриме животот, милост и водство од Светиот Дух, и конечно спасение правејќи добри дела.
Амин.
И нека благословот на Семоќниот Господ, Отецот, Синот и Светиот Дух, биде со вас сега и засекогаш.
Амин.
2 септември (починале)

1680, Пер Брахе — шведски војник и државник.
1688, Роберт Винер — Градоначалник на Лондон.
1834, Томас Телфорд — шкотски цивилен инженер.
1865, Вилијам Роуан Хамилтон — ирски математичар.
1889, Захариј Стојанов — бугарски револуционер.
1905, Леонид Јанков — македонски револуционер.
1910, Анри Русо — француски сликар.
1921, Хенри Остин Добсон — англиски поет.
1934, Џејмс Алан — играч во унијата за рагби во Нов Зеланд.
1937, Пјер де Кубертен — француски историчар и педагог, основач на современите Олимписки игри.
1941, Коле Неделковски — македонски поет.
1964, Алвин Јорк — американски војник.
1973, Џ. Р. Р. Толкин — британски писател.
1976, Станислав Гроховјак — полски поет.
1984, Манос Катракис — грчки глумец.
1997, Рудолф Бинг — австриски менаџер на опера.
2002, Дик Рејнолдс — австралијански фудбалер и тренер.
2005, Боб Денвер — американски глумец.
2006, Вили Нинџа — американски танчер и кореограф.
2007, Сафет Исовиќ — босански и југословенски фолк-пејач.
Медиумска информативна агенција

Медиумска информативна агенција (скратено: МИА) — новинска агенција која почнала со работа во Скопје на 30 септември 1998 година.
МИА е официјален јавен информативен сервис на Република Македонија, новинска агенција формирана со одлука на Собранието на Република Македонија во февруари 1992 година, а активирана со одлука на Владата на Република Македонија на 1 декември 1997 година.
1 Промена на името
Името на агенцијата се промени од Македонска информативна агенција во Медиумска информативна агенција, задржувајќи го скратеното име, со одлука на Владата од 19 март 2019 година.
Четворицата апостоли

Четворицата апостоли — слика од германскиот ренеаснсен мајстор Албрехт Дирер. Завршена е во 1526 г.
Кога Дирер се преселил во Нирнберг, таму насликал голем број на славни слики, меѓу кои и неколку автопортрети. Ја подарил сликата „Четворицата апостоли“ на градскиот совет. Св. Јован и Св. Петар се на левата табла, додека ликовите на десната се Св. Марко и Св. Павле. Јован и Павле држат библии, додека Марко и Петар ја читаат насловната страница на Јовановото евангелие.
3 септември (настани)

590, Григориј I станува папа.
1650, Трета англиска граѓанска војна: Битка кај Данбар
1651, Трета англиска граѓанска војна: Вустерска битка - Чарлс II е поразен во последната главна битка во војната.
1783, Американска револуционерна војна: Војната завршува со потпишувањето на т.н. Париски договор од страна на САД и Кралството на Велика Британија.
1855, Индијански војни: Во Небраска, 700 војници под раководство на Американскиот Генерал Вилијам С. Харни се одмаздуваат за Гратан Масакарот со напаѓање на Индјанско село, убивајќи 100 мажи, жени, и деца.
1892, Англискиот фудбалски клуб Нотингем Форест го одигра својот прв натпревар во лигата против ФК Евертон.
1901, На патот од Банско за Симитли, кај месноста Потпрена скала, четниците на Јане Сандански и Христо Чернопеев ја киднапирале протестантската мисионерка Мис Елен Стоун и нејзината придружничка Катерина Стефанова - Цилка.
1933, Во Софија излегол првиот број на „Македонска правда“, весник на македонската емиграција, кој ја поддржувал идејата за балканска федерација.
1939, Започнала Втората светска војна, со објавувањето на војна од страна на Франција, Обединетото Кралство, Нов Зеланд и Австралија против Германија по инвазијата на Полска.
1943, Во Сиракуза, Италија потпишано е примирје меѓу сојузниците и италијанската Влада на маршал Бадољо. Пет дена подоцна, Италија капитулира.
1967, Шведска ја менува страната на возење од лево на десно.
1971, Катар добива независност од Обединетото Кралство. За разлика од другите емирати, Катар одбива да стане дел на Обединетите Арапски Емирати или Саудиска Арабија.
1976, Програм „Викинг“: Вселенското летало „Викинг 2“ слетува кај Утопија Планитија на Марс.
1995, Основана е фирмата eBay.
1997, Кај селото Жидилово, кај Крива Паланка во Република Македонија пристигна природниот гас.
А1 телевизија

А1 телевизија или само А1 — поранешен приватен електронски медиум во Република Македонија. Иако првите новинари биле дојдени главно од Македонско радио, оваа телевизиска куќа создала свој кадар, кој се одликувал со препознатлив репортерски стил. Телевизијата го емитувала првиот сигнал на 22 јануари 1993 година, а национална концесија добила во 2001 година. Деценија потоа, во 2012 година започна со работа и интернет верзијата на А1, А1on.mk.
А1, особено со информативната програма, придонесе и во промоцијата и во заштитата на човековите права, во поддршка на ненасилно разрешување на конфликтите, особено на Конфликтот во Македонија во 2001 година, во воспоставување на фер и демократски изборни процеси.
По повеќе од 18 години најстарата приватна телевизија престанала да работи на 31 јули 2011 година, поради одлука на АЕК. Директорот на АЕК донел решение на кое се повикува по член 62 став 1 алинеја 4 од Законот за радиодифузна дејност, бидејќи компанијата А1 телевизија ДООЕЛ — Скопје има отворено стечајна постапка. Сопственикот на А1 телевизија и уште неколку негови соработници во исто време биле во притвор поради основано сомнение за кривично дело, затајување на данок.
На 1 јули 2008 година, во рамките на А1 телевизија била оформена и нова А2 телевизија, но таа беше затворена на 13 јуни 2012 година.
1 Награди
* 2000 година — награда за објективно информирање 2000 за А1 Информативна програма од Здружението на новинарите на Македонија;
* 2003 година — Наградата за граѓанско општество и демократија за долгогодишен придонес.
2 Новинари
Значајни новинари кои работеле во А1
* Младен Чадиковски
* Наташа Стојановска
* Ацо Кабранов
* Александар Чомовски
* Борјан Јовановски
* Јанко Илковски
* Горан Петрески
* Сашка Цветковска
Чарлс Линдберг

Чарлс Линдберг (|Charles Lindbergh, - наречен Самотниот Орел — американски воздухопловец кој на 20 и 21 мај во 1927 година со авионот „Духот на Сент Луис“ го прелетал Атлантикот. Со тоа станува првиот човек кој го прелетува Атнантикот.
Полетал од Њујорк и се спуштил во Париз, прелетувајќи 5,836 км за 33 часа и 32 минути.
Во доцните 1920-те и во почетокот на 1930-тите, Линдберг ја користел својата слава за да помогне во промоцијата на побрзиот развој комерцијалното воздухопловство во САД. Синот на Линдберг бил киднапиран во 1932 година од семејниот дом во Њу Џерси а подоцна бил и убиен. Весници што настан го нарекувале криминал на векот. Бруно Хауптман човек кој бил осуден за киднапирањето, бил погубен на електричен стол. Ова киднапирање било повод за донесување на закон со кој киднапирањето е прогласено за криминал според федералните закони на САД.
Пред да влезат во САД во Втората светска војна Линдберг бил главен застапник за неучество на Америка во војната. Тој бил водач на антивоеното здружение ''Прво Америка'' (''America First''). Тој сметал дека, како и многу други Американци од тоа време, дека американските сили ќе убедливо ќе го поразат Хитлер, но со тоа би ја напуштиле Европа на милост и немилост на Советскиот Сојуз, што би предизвикало уништување на Западната цивилизација. Изјавувал дека никако не може да се оправда прогонот на Евреите во Германија.
Тој изјавувал, дека ја разбира желбата на американските Евреите и на Британците за вовлекување на САД во војната, сметал дека тоа сепак не е во интерес на Америка. Предупредувал на големото еврејско влијание врз американските медиуми, филм, радио и во Владата. „''Ние не можеме да ги обвиниме, што се грижат за тоа што тие веруваат дека е во нивен интерес, но ние исто така мора да се грижи за нашите интереси. Не смееме да дозволиме природните страсти и предрасуди на другите народи ја доведат нашата земја до пропаст''.“ Овие негови зборови, многу се критикувани како анти-еврејските и анти-американски. Линдберг бил обвинет и дека е симпатизер на нацистите. Тој лично верувал во супериорноста на нордиската раса. По влегувањето на Америка во војната лета во борбени мисии на бојното поле на Тихиот Океан. По војната, тој се посветил на голем број на акции за заштита на животната средина.
3 септември (починале)

1402, Џан Галеацо Висконти — војвода на Милано.
1658, Оливер Кромвел — лорд-протектор на Англија.
1662, Вилијам Лентал — англиски политичар.
1766, Арчибалд Боуер — шкотски историчар.
1860, Алексеј Комјаков — руски поет.
1866, Константин Флавитски — руски поет.
1883, Иван Тургенев — руски писател.
1970, Винс Ломбарди — американски фудбалски тренер.
1985, Драган Манце — српски и југословенски фудбалер.
1987, Мортон Фелдман — американски композитор.
1987, Азиз Кељменди — војник на ЈНА.
1989, Гаетано Ширеја — италијански фудбалер.
1991, Френк Капра — американски филмски режисер.
1993, Јован Ивањин — македонски поет.
1996, Ог Мандино — американски писател.
2001, Полин Каел — американски филмски критичар.
2012, Ана Липша - Тофовиќ — југословенска и македонска оперска пејачка.
2017, Волтер Бекер — американски рок-музичар.
Политеја

Политеја (старогрч. Πολιτεία) првично бил израз во Стара Грција кој значел град-држава која има граѓанско собрание како дел од политичкиот процес. Тука избирачко право немале жените, робовите, крепосните селани и метиците. Така, право на глас имал само мал дел од машкото население.
Денес ова е општ термин кој означува политичка организација или група. Чсто се користи за лабаво организирано општество како племе или заедница, но може да значи политичка група како влада или империја, корпорација или академија. Се користи и во фразата ''црковна политеја'' како синоним за црковна управа.
1 Аристотел
Аристотел го користел зборот во првичната смисла, како и за еден конкретен вид на управување. Оваа поспецијализирана „политеја“ е општество владеано од многуте, од сите имотни класи - од богати до сиромашни (главно средната класа), во интерес на целата заедница. Тој сметал дека ова е идеалниот облик на управување, некаде помеѓу олигархија (власт на богатите) и демократија (власт на сиромашните).
Аристотел сметал дека политејата може да се гледа како петти вид на режим, покрај монархијата, олигархијата, демократијата и аристократијата. Мешавината би се постигнала со тоа што уставот би комбинирал некои одлики на демократијата, како собрание отворено за сите граѓани, со некои одлики на олигархијата, како избори за високи функции (богатството е предност во изборниот натпревар).
2 Поврзано
* Ентитет
* Црковна политеја
Пивофест

Пивофест — пивски фестивал што се одржува во летниот период во градот Прилеп во организација на Општина Прилеп и стопанските субјекти од градот.
Фестивалот е од отворен тип, се одржува во центарот на градот. Учество земаат познати производители на пиво и локални угостители. Посетители доаѓаат од сите краишта на Република Македонија и соседните земји. Фестивалот е познат по добрата забава, скара и ладното пиво и секако масовната посетеност.
1 Историја
Настанот е туристичка манифестација која што има 17 годишна традиција во Прилеп. Оваа ревија на врвни пива и специјалитети на скара, дополнета со фонот на избрани музички брендови на Балканот, е туристичка атракција, која што предизвикува интерес и кај љубителите на овој тип забави не само од Македонија, туку и пошироко на Балканот. Последните неколку години почетокот на фестивалот коинцидира со верскиот празник „Петровден“, а манифестацијата трае 4 дена. Има извонредна посетеност
.
Фестивалот има стекнато традиција, и на туристичката карта на Прилеп има едно од најважните места. На фестивалот гостуваат екстрадни ѕвезди од регионот. Во 2009 главен гостин била хрватската пејачка Северина. Во 2010 била Светлана Ражнатовиќ-Цеца, во 2011 Здравко Чолиќ, во 2012 Лепа Брена, во 2013 Горан Бреговиќ, во 2014 Жељко Самарџиќ, во 2015 Дино Мерлин. И многу други познати музичари како Жељко Јоксимовиќ, Мирослав Илиќ, Петар Грашо, Халид Бешлиќ, Љубиша Стојановиќ - Луис, Харис Џиновиќ, Данијела Мартиновиќ, Емина Јаховиќ, Тони Цетински, Јелена Розга, Тијана Дапчевиќ,Оливер Драгојевиќ, Неда Украден, Гоца Тржан, Саша Ковачевиќ и многу други.
2 Во 2007 година
На фестивалската забава учествувале над 350.000 посетители од Македонија и странство кои испиле околу 250 тони пиво и изеле околу 60 тони скара. На двете бини во центарот на градот настапиле 30-ина музички имиња и од забавната и од народната естрада. На 15-те штанда на шесте пиварници и десетте скараџии немало слободно место. Имало организирани посети од Грција и од Бугарија, а имало туристи и од Кина.
3 Период 2009 — 2016 година
Година, Дати, Посетеност, Изведувачи
2009, 16-19 јули, 200.000, Северина Вучковиќ, Љубиша Стојановиќ - Луис, Ван Гог, Електирчни Оргазам.
2010, 15-18 јули, 320.000, Светлана Ражнатовиќ-Цеца, Гуча Оркестар, Даниела Враниќ.
2011, 14-17 јули, 340.000, Здравко Чолиќ, Харис Џиновиќ.
2012, 14-17 јули, 400.000, Лепа Брена, Жељко Јоксимовиќ, Мирослав Илиќ, Петар Грашо, Џеј Рамадановски.
2013, 18-21 јули, 300.000-400.000, Горан Бреговиќ, Халид Бешлиќ, Данијела Мартиновиќ, 2Cellos, Inna
2014, 17-20 јули, 300.000-400.000, Жељко Самарџиќ, Јелена Розга, Тони Цетински, Емина Јаховиќ, Маид Хечимовиќ,Тијана Дапчевиќ
2015, 16-19 јули, 300.000-400.000, Прљаво Казалиште, Дино Мерлин, Оливер Драгојевиќ, Неда Украден, Гоца Тржан,Саша Ковачевиќ
2016, 14-17 јули, 300.000-400.000, Тропико Бенд, Аца Лукас, Рада Манојловиќ, Каролина Гочева, Парни Ваљак, Хари Мата Хари, Александра Радовиќ
4 Галерија
5 Поврзано
* Пивски фестивал
* Октоберфест, прочуен германски пивски фестивал
4 септември (настани)

476, Пад на Римското Царство.
1837, Во присуство на поголем број стручњаци, американскиот научник Семјуел Морзе со успех ја демонстрирал работата на својот телеграф. Кон средината на мај во 1844 г. веќе била воспоставена телеграфска врска меѓу Вашингтон и Балтимор, а набрзо телеграфот почнаа да го користат и европските земји.
1886, Индијански војни: По скоро 30 години борба, водачот на Апачите, Џеронимо му се предава со неговите преостанати војници на генералот Нелсон Мајлс во Аризона.
1939, Втора светска војна: Јапонија прогласува неутралност во Европската војна.
1940, За првпат во Втората светска војна, Германска подморница напаѓа брод од САД (УСС Гир) без разлика на неутралноста на САД и предизвикувајќи тензиите да се зголемат.
1944, Советскиот Сојуз ѝ објави војна на Бугарија која беше сојузник на фашистичка Германија. Три дена подоцна, трупите на маршал Толбукин ги започнаа операциите на Добруџа.
1951, Првото прекуконтинентско телевизиско емитување се случува во Сан Франциско, Калифорнија, од Јапонската мировна конференција.
1971, Авион „Боинг 727“ (лет бр. 1866) од Alaska Airlines паѓа близу Џуно, Алјаска, убивајќи 111 луѓе.
1995, IV светска женска конферецнија се отвора во Пекинг, со присуство на над 4.500 делегати од 181 земја.
1996, Во Народната банка на Република Македонија се промовирани новите македонски пари, со нов дизајн, кои беа пуштени во оптек на 8 септември 1996 г.
2001, Објавено првото издание на графичкиот формат „размерлива векторска графика“ (SVG).
2016, Папата Франциск ја прогласува Мајка Тереза за светица.
2 септември (родени)

1548, Винченцо Скамоци — истакнат италијански ренесансен архитект.
1675, Вилијам Сомервил — англиски поет.
1838, Лилиуокалани — последната кралица на Хаваите.
1853, Вилхелм Оствалд — германски хемичар, добитник на Нобеловата награда.
1862, Фрањо Крежма — хрватски виолинист.
1901, Андреас Ембиркос — грчки поет-надреалист.
1913, Израел Гелфанд — руски математичар.
1928, Хорас Силвер — американски џез-музичар.
1933, Виктор Спинети — велшки глумец.
1935, Валентин Гафт — руски глумец.
1943, Џо Саjмон — американски пејач.
1946, Били Престон — американски музичар.
1947, Рајко Грлиќ — хрватски режисер.
1950, Михаел Ротер — германски рок-музичар.
1952, Џими Конорс — американски тенисер.
1953, Џон Зорн — американски џез-музичар.
1955, Егон Савин — српски театарски режисер.
1956, Златан Арнаутовиќ — југословенски ракометар.
1957, Тони Алва — американски скејтер.
1958, Сергеј Главјук — руски поет.
1960, Рекс Худлер — бејзболист.
1961, Карлос Валдерама — колумбиски фудбалер.
1962, Харис Шкоро — босански и југословенски фудбалер.
1963, Станислав Черчесов — руски фудбалер и тренер.
1963, Жанета Вангели — македонска сликарка.
1964, Кијану Ривс — американско-канадски глумец.
1965, Ленокс Луис — британско-канадски боксер.
1972, Сергеј Трифуновиќ — српски глумец.
1973, Џејсон Блејк — американски хокеар.
1973, Саво Милошевиќ — српски фудбалер.
1979, Александар Поветкин — руски боксер.
1980, Хироки Јошимото — јапонски автотркач
1982, Бергузар Корел — турска глумица.
1989, Алешандре Пато — бразилски фудбалер.
1992, Емилијано Мартинес — аргентински фудбалски голман.
2002, Бредли Баркола — француски фудбалер.
Столица

Столица — вид мебел што служи за седење. Столиците имаат потпирач на кој се потпираме кога седиме, а некои имаат рачки на кои ги ставаме рацете. Најчесто, столиците имаат четри ногарки кои го држат седиштето. Столицата без потпирачот (задниот дел) и без рачките се нарекува стол.
1 Столицата како мотив во уметноста и во популарната култура
* „Стол и клупа“ — песна за деца на хрватскиот поет Григор Витез.* „Столица на нишање“ (англиски: ''Rockin' Chair'') - песна на американската рок-група Бенд (''The Band'') од 1969 година.* „Столица на нишање“ (англиски: ''Rockin' Chair'') — песна на американскиот блуз-музичар Џон Ли Хукер (''John Lee Hooker'') од 1989 година.
2 Галерија
3 Поврзано
* Престол
5 септември (настани)

1600, Со повелба на кралицата Елизабета I е основана Источноиндиската компанија, со што беа удрени темелите на англиското колонијално владеење.
1774, Првиот континентален конгрес се собира во Филаделфија, Пенсилванија.
1800, Малта е освоена од Велика Британија.
1914, Прва светска војна: Почнува Првата битка на Марна. Североисточно од Париз, Французите напаѓаат и поразуваат германски сили кои напредуваат кон главниот град.
1939, Втора светска војна: САД прогласува неутралност во војната.
1948, Роберт Шуман станува премиер на Франција.
1977, Сондата „Војаџер 1“ лансирана по мало задоцнување. На сондата е испратена златна плоча со снимки и симболи со кои им се претставува Земјата на потенцијалните вонземски цивилизации кои би наишле на неа.
1992, Бранко Црвенковски стана втор премиер на Република Македонија, на возраст од 29 години.
2011, Пуштена втората верзија на Енциклопедијата на живиот свет.
4 септември (починале)

1907, Едвард Григ — норвешки романтистички композитор.
1944, Методија Шаторов - Шарло — македонски комунист.
1963, Жорж Брак — француски сликар.
1965, Алберт Швајцер — француски хуманист, лекар, филозоф и музичар.
1986, Валтер Вандерли — бразилски оргулар и пијанист во правците босанова и лаунџ.
1989, Жорж Симеон — белгиски писател.
1991, Димитар Стојанов - Мире — еден од основоположниците на архивската служба во Македонија.
1997, Ханс Ајзенк — германско-англиски психолог.
1997, Алдо Роси — италијански архитект.
2002, Владо Перлемутер — литванско-француски пијанист.
2006, Стив Ирвин — австралијански природонаучник и телевизиски водител.
2006, Џакинто Факети — италијански Фудбалер.
2014, Џоан Риверс — американска комичарка иводителка на шуто „Модна полиција“.
2024, Бора Ѓорѓевиќ — српски и југословенски рок-пејач, член на групата Рибља чорба.
2025, Џорџо Армани — италијански моден творец.
5 септември (починале)

1566, Сулејман Величествениот — отомански султан.
1629, Доменико Алегри — италијански композитор.
1808, Џон Хоум — шкотски писател.
1906, Лудвиг Болцман — австриски физичар.
1920, Роберт Харон — американски глумец.
1926, Карл Харер — германски новинар.
1961, Алексо Демниевски - Бауман — македонски борец во Шпанската граѓанска војна и во НОВ на Македонија.
1988, Петар Ширилов — македонски писател и литературен критичар
1990, Ванчо Михајлов — раководител на ВМРО.
1994, Ајк Вилијамс — американски боксер.
1997, Мајка Тереза — католичка калуѓерка, добитничка на Нобеловата награда за мир и светица.
2017, Холгер Шукај — германски рок-музичар.
2021, Сара Хардинг — англиска пејачка, глумица и манекенка.
2025, Рик Дејвис — британски рок-музичар, член на групата Супертремп (Supertramp).
2025, Дејви Џонсон — американски играч на бејзбол.
Цвеќиња на злото

''Цвеќиња на злото'' (француски: ''Les Fleurs du mal'') — збирка поезија на францускиот поет Шарл Бодлер. Првпат објавена во 1857 година, таа е најважен плод на симболизмот и модернизмот и многу веројатно и зачетник на овие две уметнички движења. Книгата ќе биде огромно влијание врз творештвото на Артур Рембо, Стефан Маларме и Пол Верлен и се смета за врвно достигнување на светската лирика.
Основни теми кои преовладуваат во песните се декаденцијата и еротицизмот.
Првото издание на книгата ги организира песните во пет одделни секции:
*''Spleen et Idéal'' (Сплин и Идеал)
*''Fleurs du mal'' (Цвеќиња на злото)
*''Révolte'' (Побуна)
*''Le Vin'' (Вино)
*''La Mort'' (Смрт)
Воведната песна во делото во која Бодлер го нарекува Сатаната ''Хермес Трисмегист'' и каде ја опишува Здодевноста како чудовиште, веднаш ја воспоставува грозоморната атмосфера низ која се ваја остатокот на делото.
Песната насловена ''Кон читателот'' започнува со оваа строфа:
Истата завршува со ова злокобно проклетство:
Авторот и издавачот на делото се судени од страна на Второто Француско Царство со објаснување дека делото е ''outrage aux bonnes mœurs'' (македонски: „навреда на јавниот морал“). Како последица на ова, Бодлер е казнет со 300 франци, а издавачот со 200. Шест песни, прогласени за неморални, не смеат да се печатат во наредните изданија. Осудата нема да биде симната од нив сè до 1949 кога во Франција се случува ревизија на процесот. Од друга страна пак, откако ја чита ''Лебедот'' (Le Cygne), Виктор Иго вели дека песните на Бодлер донесуваат ''un nouveau frisson'' - ''еден нов трепет'' во литературата.
По завршувањето на судењето, следува и второ издание од 1861 година, кога се додадени 32 нови песни и една нова секција ''Tableaux Parisiens'' (Париски слики). Осудените песни не се појавуваат.
Посмртно трето издание со предговор на Теофил Готје излегува од печат во 1868 година. Во него се вброени и низа песни кои ги нема во претходните две изданија.
1 септември (родени)

1453, Гонсало Фернандес де Кордоба — шпански војсководец.
1566, Едвард Алејн — англиски глумец.
1588, Анри II — принц од Конде, француски благородник.
1653, Јохан Пахелбел — германски композитор.
1795, Џејмс Гордон Бенет — американски издавач на весник.
1835, Вилијам Стенли Џевонс — англиски економист.
1854, Енгелберт Хумпердинк — германски композитор.
1856, Сергеј Виноградски — руски научник.
1858, Трајко Китанчев — македонски општественик, литерат, револуционер, просветен работник.
1863, Александар Танев — генерал во бугарската армија.
1888, Андрија Штампар — хрватски физичар.
1896, А. Ч. Бхактиведанта Свами Прабхупада — индиски хиндуистички теолог.
1898, Димитар Талев — македонски и бугарски писател.
1899, Герман Дамовски — комунистички деец.
1906, Франц Библ — германски композитор.
1920, Ричард Фарнсворт — американски глумец.
1923, Роки Марчано — американски боксер.
1929, Ане Рамси — американска глумица.
1939, Лили Томлин — американска глумица и комичарка.
1940, Гордана Михаилова Бошнакоска — македонска поетеса, писателка и есеистка.
1942, Ц. J. Шери — американски писател.
1945, Харис Силајџиќ — босански политичар.
1948, Љубомир Цуцуловски — македонски филозоф.
1950, Филип Фулмер — рагби-тренер.
1950, Михаил Фрадков — руски политичар и поранешен премиер на Русија.
1955, Брус Фокстон — англиски рок-музичар.
1957, Глорија Естефан — кубанско-американска пејачка.
1958, Сергеј Гармаш — руски и советски глумец.
1959, Кени Мајн — американски спортски новинар.
1960, Марко Млинариќ — југословенски и хрватски фудбалер.
1962, Руд Гулит — холандски фудбалер.
1966, Тим Хардавеј — американски кошаркар.
1970, Вана — хрватска поп-пејачка.
1980, Крис Ригот — англиски фудбалер.
1983, Хосе Антонио Рејес — шпански фудбалер.
1983, Кирил Терзиев — бугарски борач.
1986, Гаел Монфис — француски тенисер.
1989, Бил Каулиц — германска поп-рок ѕвезда.
1989, Том Каулиц — германска поп-рок ѕвезда.
1989, Даниел Стариџ — англиски фудбалер.
1992, Кристјано Бираги — италијански фудбалер.
1994, Бијанка Рајан — американска пејачка.
1995, Мунир Ел Хадади — шпански фудбалер.
1995, Огњен Јарамаз — српски кошаркар.
1996, Итана Грбиќ — црногорска ракометарка.
2002, Георгиј Судаков — украински фудбалер.
4 септември (родени)

1241, Александар III — крал на Шкотска
1383, Амадеј VIII — гроф на Савоја.
1702, Легал де Кермер — француски шахист.
1717, Џоб Ортон — англиски министер.
1824, Антон Брукнер — австриски композитор.
1832, Антонио Аглиарди — италијански дипломат.
1851, Џон Дилон — ирски националист.
1895, Најџел Брус — англиски глумец.
1913, Кензо Танге — јапонски архитект.
1917, Хенри Форд II — автомобилски индустријалец.
1934, Клајв Гренџер — британски економист, добитник на Нобеловата награда за економија.
1937, Дон Фрејзер — австралиска пливачка.
1945, Дени Гатон — американски музичар.
1946, Дејв Либман — американски џез-музичар.
1949, Дадо Топиќ — хрватски рок-пејач.
1950, Александар Берчек — српски глумец.
1957, Патрициа Талман — американска глумица.
1961, Кевин Кенеди — англиски глумец.
1970, Игор Кавалера — бразилски рок-музичар.
1972, Вања Изова Велева — македонска поетеса.
1973, Џејсон Дејвид Франк — американски глумец.
1980, Луси Силвас — англиска музичарка.
1981, Бијонсе Ноулс — американска пејачка.
1985, Раул Албиол — шпански фудбалер.
1991, Александар Анастасиевиќ — српски одбојкар.
1993, Лајвен Курзава — француски фудбалер.
1993, Јаник Караско — белгиски фудбалер.
Коста Николов

Коста Николов Николов (|Коста Николов Николов, 23 јуни 1873 - септември 1944) бил генерал во бугарската армија и политичар.
1 Животопис
Коста Николов е роден во село Вирче, Делчево во 1873 година. Завршува гимназија во Дупница и подоцна Духовна академија во Самоков. Ја оставил црковната кариера и завршува Военото училиште во Софија во 1897 година. Учи во Генералштабна академија во Санкт Петербург, Русија од 1901 до 1904 година. Во текот на Балканските војни и Првата светска војна е генералштабен офицер и командир на Петти пешадиски полк. Во септември 1918 година раководи со одбраната на Софија.
По војната, од 1923 до 1931 година, е пратеник во бугарското Народно Собрание. Член е на Централното раководство на Сојузот на бугарските резервни офицери. Претседател е на Извршниот комитет на Македонските братства. Во 1937 година е унапреден во чин генерал-мајор.
Коста Николов исчезнува без трага по Деветосептемврискиот државен удар во 1944 година, под претпоставка дека е убиен од комунистите.
7 септември (настани)

70, Римската армија под водство на војсководецот Тит го окупира и уништва Ерусалим.
1764, Станислав Поњатовски е крунисан за крал на Полска.
1822, Бразил прогласува независност од Португалија.
1901, Со мирот во Пекинг заврши таканареченото „Боксерско востание“ во Кина. Тоа беше бунт на селаните и на градската сиромаштија против странските империјалисти и домашните угнетувачи.
1940, Авионите на Германија го почнаа бомбардирањето на Лондон. Оваа акција беше позната под името „Лондонски блиц“.
1992, Белорусија ја призна Република Македонија, а истовремено донесе одлука за воспоставување на дипломатски односи меѓу двете земји.
1993, Во Скопје е пуштена во работа меѓународната телекомуникациона врска меѓу Република Македонија и Република Бугарија, на релацијата Скопје-Софија.
1997, Во Скопје е отворен првиот „Мекдоналдс“ во Македонија.
2012, Околијата Јиљанг, Кина ја погодуваат два земјотреса со јачина од 5,6 и 5,3 M<sub>w</sub>. Несреќата однела 89 животи и повредила 800 лица. Срушени се 20.000 домови, а евакуирани се уште 100.000 граѓани.
6 септември (починале)

972, Јован XIII — римски папа
1625, Томас Демпстер — шкотски историчар
1783, Бертинаци — италијански глумец и писател
1950, Олаф Стапледон — британски писател и филозоф
1969, Артур Фриденрајх — бразилски фудбалер.
1984, Ернест Туб — американски пејач
1994, Ники Хопкинс — британски музичар
1998, Акира Куросава — јапонски филмски режисер
2000, Ѓорѓе Мартиновиќ — косовски Србин, жртва на измачување.
2003, Хари Гоз — американски глумец
2007, Лучано Павароти — италијански тенор.
2017, Николае Лупеску — романски фудбалер.
2018, Берт Рејнолдс — американски глумец.
2021, Жан Пол Белмондо — француски глумец.
6 септември (настани)

1522, Шпанскиот морепловец Хуан Себастијан Елкано успеал да стигне назад во Шпанија со само 18 морнари (од вкупно 256) на еден брод од петте брода со кои Фернандо Магелан го започнал патувањето околу светот три години порано.
1776, Ураган го погодува Гваделуп, убивајќи повеќе од 6000 луѓе.
1885, Источна Румелија е присоединета кон Бугарија.
1901, Во Бафало, САД е извршен атентат врз американскиот претседател Вилијам Мекенли кој умре по една недела, а на 14 септември истата година Теодор Рузвелт стана нов претседател на САД.
1939, Втора светска војна: Јужна Африка ѝ објавува војна на Германија.
1944, Ослободено е Кратово.
1943, Италијанската војска и балистите од Кичево во го запалиле селото Извор и 25 куќи и во селото Белчиште.
1944, Царската влада на Бугарија ѝ објави војна на Германија. Одлуката е донесена во моментот кога единиците на Црвената армија веќе дојдоа до бугарската граница. Бугарија дотогаш беше сојузник на Третиот Рајх.
1962, Во Струга започна првата поетска манифестација Струшки вечери на поезијата. Најзначајната награда на Струшките вечери на поезијата е „Златниот венец“, која за првпат му е доделена во 1966 година на советскиот поет Роберт Иванович Рождественски за најдобра песна. Од 1971 година „Златниот венец“ се доделува за целокупен поетски опус.
1974, Претставници на Фронтот за национално ослободување на Мозамбик и претставници на португалската Влада склучија спогодба за независност на Мозамбик.
1975, Во катастрофалниот земјотрес што ја зафати Турција загинаа околу 23.000 луѓе.
1976, Студена војна: пилотот од воздухопловството на Советскиот Сојуз Виктор Беленко слетува со МиГ-25 воен авион кај Хакодате на островот Хокаидо во Јапонија и бара политички азил во САД.
2000, Одржан е Милениумскиот самит.
3 септември (родени)

1568, Адријано Банчери — италијански композитор.
1571, Бенвенуто Челини — италијански вајар.
1693, Чарлс Редклиф — британски политичар.
1851, Олга Константиновна — руска кнегина.
1856, Луис Суливан — американски архитект.
1869, Фриц Прегл — словенечки хемичар, добитник на Нобеловата награда.
1875, Фердинанд Порше — австриски автомобилски инженер.
1889, Исак Самоковлија — босански писател.
1897, Сали Бенсон — американски писател.
1900, Ристо Крле — македонски драмски писател.
1913, Алан Лад — американски глумец.
1921, Христијан Тодоровски - Карпош — македонски народен херој.
1925, Манол Пандевски — македонски историчар и академик.
1931, Дик Мота — американски кошаркарски тренер.
1931, Радован П. Цветковски — македонски писател.
1939, Перо Миленковски — македонски писател.
1941, Сергеј Довлатов — руски писател.
1945, Виолета Аларова — градоначалник на Општина Центар.
1947, Марио Драги — италијански економист, менаџер и банкар, претседател на Европската централна банка.
1949, Хосе Пекерман — аргентински фудбалски тренер.
1955, Стив Џонс — англиски рок-музичар, член на групата Секс Пистолс (''Sex Pistols'').
1963, Горан Собин — хрватски и југословенски кошаркар.
1965, Чарли Шин — американски глумец.
1969, Доминик Вест — британски глумец.
1970, Герет Саутгејт — англиски фудбалер и тренер.
1976, Ешли Џонс — американска глумец.
1977, Олоф Мелберг — шведски фудбалер.
1979, Жулио Цезар — бразилски фудбалски голман.
1980, Б.Г. — американски рапер.
1981, Ѓорѓи Крстевски — македонски поп-пејач.
1982, Ања Алтхаус — германска ракометарка.
1983, Ники Хант — англиски фудбалер.
1984, Андре Кардозо — португалски велосипедист.
1986, Шон Вајт — американски сноубордер.
1986, Наталија Лобова — руска кануистка.
1986, Блел Кадри — француски велосипедист.
1988, Жером Боатенг — германски фудбалер.
1993, Доминик Тим — австриски тенисер.
1995, Никлас Зиле — германски фудбалер.
2000, Брендон Вилијамс — англиски фудбалер.
11 август (починале)

1578, Педро Нуњес — португалски математичар.
1844, Јернеј Копитар — словенечки преродбеник.
1898, Никола Филипчев — македонски револуционер.
1919, Ендрју Карнеги — американски индустријалец и филантроп.
1939, Џаноберто Бугати — италијански конструктор на автомобили.
1956, Џексон Полок — американски уметник, претставник на апстрактниот експресионизам.
1987, Живко Чинго — истакнат македонски прозаист и драмски писател.
1996, Баба Ванѓа — македонско-бугарска јасновитка.
2010, Хорас Лант — американски славист и македонист.
2014, Владимир Беара — југословенски фудбалер и тренер.
2014, Робин Вилијамс — американски глумец.
2019, Гордан Михиќ — српски и југословенски сценарист.
2025, Габи Новак — хрватска и југословенска пејачка на забавна музика.